**Образец №13**

**ДОГОВОР (ПРОЕКТ)**

**ВЪЗЛОЖИТЕЛ:**

**ИЗПЪЛНИТЕЛ:**

**ЗА ИЗПЪЛНЕНИЕ НА: “Наем на плавателен съд (риболовен кораб) за провеждане на мониторингови кампании за нуждите на ИО-БАН, гр. Варна”**

**РАЗДЕЛ I. ДОГОВАРЯЩИ СЕ СТРАНИ:**

Днес, .................2015 г. на основание чл. 41, ал. 1 и ал. 2 и чл. 74 от Закона за обществените поръчки (ЗОП) и проведена процедура за възлагане на обществена поръчка, открита на основание чл. 16, ал. 8 от ЗОП, във връзка с Решение №………../…………2015г. за определяне на изпълнител между:

**Възложителят - ……………..**

и

**Изпълнителят:** .................................................................................................

със седалище и адрес на управление:.................................................................,

Ид. № по ЗДДС ................................, ЕИК ………………………................,

представлявано от ............................................, в качеството му на ……………….

се сключи настоящият договор за следното:

**І. ПРЕДМЕТ НА ДОГОВОРА**

**Чл. 1.** (1) Възложителят възлага, а Изпълнителят приема да изпълни срещу възнаграждение услугата, предмет на настоящия договор: « **Наем на плавателен съд (риболовен кораб) за провеждане на мониторингови кампании за нуждите на ИО-БАН, гр. Варна** », съгласно Техническите спецификации,техническото предложение за изпълнение на поръчката и предлаганата цена които са неразделна част от настоящия договор.

(2) Услугата, предмет на настоящия договор съгласно Техническата спецификация включва: Риболовния кораб следва да бъде на разположение на Възложителя в рамките на около 45-50 работни дни през целия срок на договора.

Ориентировъчно разпределение на срока, както следва:

юли - до 23 дни; август – до 21 дни, септември – до 6 дни.

Посоченото месечно разпределение е ориентировъчно, същото ще бъде определено и съгласувано между страните след подписване на договора за изпълнение на база срока на договора и може да бъде променяно в процеса на изпълнение, съобразно необходимостта и метерологичните условия.

Възложителя си запазва правото да го използва и в извънредни ситуации (извън уточнения график), съгласно посочения от Изпълнителя срок в офертата.

Възложителя наема риболовния кораб за осъществяване дейности по мониторингови кампании. Посочената наемна цена от Изпълнителя включва: наем на риболовен кораб, гориво, екипаж с необходимата квалификация, риболовно оборудване, спомагателна лодка и всички такси.

Изпълнителя за своя сметка следва да осигури подходящо място(кей), на територията на гр. Варна за прикачване на екипа и оборудването на Възложителя. Мястото следва да бъде одобрено предварително от Възложителя.

(3) Възложителят ще използва наетия плавателен съд на територията на РБългария, като по време на действие на договора същия следва да притежава всички необходими и действащи документи за извършване на дейността.

(4)Място на изпълнение на договора – на територията и вътрешните морски води, териториалното море и прилежащата зона на Р България.

(5**)** Контрол при изпълнението на договора ще осъществява: Директора на ИО-БАН, гр. Варна.

**ІІ. СРОК НА ДОГОВОРА**

Чл. 2. (1) Настоящият договор влиза в сила от датата на неговото сключване.

(2) Настоящият договор е със срок на изпълнение от датата на сключване на договора до 25.11.2015г.

(3) Промяна в сроковете на договора се допуска по изключение при условията на чл.43 от ЗОП.

**III. ЦЕНА НА ДОГОВОРА**

Чл. 3. (1) За изпълнение на услугата по чл. 1 от настоящия договор, ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ, единична цена в размер на \_\_\_\_\_\_\_\_\_ /\_\_\_\_\_\_\_\_\_\_/ лв. без ДДС или \_\_\_\_\_\_\_\_\_ /\_\_\_\_\_\_\_\_\_\_/ лв. с ДДС, представляваща **Твърдо договорена дневна наемна цена .............. лв. без ДДС (за работен ден)**, която включва наем на риболовен кораб, гориво, екипаж с необходимата квалификация, риболовно оборудване, спомагателна лодка и всички такси.

(2) Максимално допустимата стойност на настоящия договор **до 105 730 лв. без ДДС.**

(3) Тази цена не подлежи на изменение, освен в случаите, предвидени в чл. 43, ал. 2 от Закона за обществените поръчки.

(4) Дейностите по настоящия договор се заплащат само със средствата, посочени в ал. 1, като „Цена на договора”.

(5) За извършване на дейностите, включени в обхвата на настоящия договор, Възложителят не дължи каквото и да е плащане при никакви условия извън цената по ал. 1.

**(6)** Корабът следва да бъде на разположение 24 часа, като работният ден е с продължителност от 8 ч.

**(7)** Финансирането за изпълнението на поръчката ще се осъществява по проект: „Проучвания на състоянието на морската околна среда и подобряване на програмите за мониторинг, разработени съгласно РДМС (ISMEIMP)“ по покана BG02.02 ”Подобрен мониторинг на морските води” на програма BG02 "Интегрирано управление на морските и вътрешните води", съфинасирани от Финансовия механизъм на Европейското икономическо пространство (ФМ на ЕИП) 2009-2014, Партньорско споразумение от 21.03.2015 г. между Басейнова дирекция за Черноморски район – Варна и Институт по океанология – БАН, Варна (Приложение №8 към Договор № Д-34-13/02.04.2015 г.).

**(8)** В случаите, когато Възложителят е ползвал наетия плавателен съд по-малко от осем часа, стойността за отработения ден се преизчислява на база ставка, като същата се определя от оферираната и посочена в ал.1 от настоящия договор наемна цена на ден разделена на осем.

**(9)** По силата на тази договорна клауза за времето, през което плавателния съд не е бил използван от Възложителя, той не дължи на Изпълнителя наемна цена.

**IV. НАЧИН НА ПЛАЩАНЕ**

Чл. 4. Плащанията се извършват в лева (BGN) с ДДС, след издадена от Изпълнителя и одобрена от Възложителя фактура.

Чл. 5. Плащанията се извършват с платежно нареждане по следната сметка на Изпълнителя в лева:

IBAN сметка: ............................ BIC код на банката: .......................... Банка: ..............................

Град/клон/офис: ........................... Адрес на банката: .......................

Чл. 6. **Отчитането/приемането на дейностите, предмет на поръчката става въз основа на:** Приемо-предавателни протоколи за ползваните реално дни.

Чл. 7. (1) Възложителят заплаща по банков път авансово 30% от стойността на договора платими до 10 работни дни след подписване на договора и представяне на фактура за авансовото плащане.

Чл. 8. (1) След изчерпване на авансовото плащане, плащанията се осъществяват до пето число за предходен месец след представена фактура и съответните Приемо-предавателни протоколи.

(2)В случай че представената фактура бъде върната на Изпълнителя за корекции, плащанията се извършват в срок до 10 работни дни от датата на нова изрядна фактура.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 9. Възложителят има право:

1. да проверява изпълнението на договора по всяко време, без да затруднява работата на Изпълнителя;

2. Възложителят е длъжен да окаже необходимото съдействие на Изпълнителя за изпълнение на договора.

3. Възложителят се задължава да ползва плавателния съд, съгласно предназначението му.

4. да изисква от Изпълнителя всякаква налична информация, свързана с предмета на настоящия договор и с неговото изпълнение;

5. с писмо да указва на Изпълнителя необходимостта от предприемане на действия за решаването на възникналите проблеми в хода на изпълнението на договора;

6. Възложителя има правото да използва плавателния съд и в извънренни ситуации (извън уточниения график), съгласно посочения от Изпълнителя срок в офертата:

Срок за подготовка и предоставяне за ползване на риболовния кораб в извънренни ситуации (извън уточнения график) от момента на уведомяването -.......часа.

7. Възложителят не носи задължението да отстранява за своя сметка възникнала техническа неизправност на наетия плавателен съд (риболовен кораб), като задължението му за заплащане е валидно само за технически изправен плавателен съд (риболовен кораб).

8. Възложителят има право да осъществява контрол за изпълнението на договора като:

* следи изчерпването на финансовия ресурс по договора;
* да упражнява контрол относно изпълнението на настоящия договор;
* да следи издадената фактура от Изпълнителя да е подробна и изготвена съгласно ценовото предложение на изпълнителя и в съответствие с изискванията на Закона за счетоводството и ЗДДС.

Чл. 10. Възложителят се задължава:

1. да заплати на Изпълнителя възнаграждение, в размера и по реда, определени в настоящия договор;

2. да предостави на Изпълнителя всички необходими документи за правилното изпълнение на поетите с настоящия договор задължения;

3. да осигури на Изпълнителя съдействието и информацията, необходими му за качественото изпълнение на работата;

4. да информира Изпълнителя за всички пречки, възникващи в хода на изпълнението на работата, включително ако изпълнението на договора ще бъде спряно или предстои да бъде прекратено;

5. уведомява Изпълнителя за размера на сумата за съответните плащания.

**VІ.  ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 11. (1) Изпълнителят има право:

1. да получи уговореното възнаграждение, съгласно условията, определени в настоящия договор;

2. да получава от Възложителя съдействие и информация при извършване на дейностите, предмет на този договор;

( 2) Изпълнителят няма право да се позове на незнание и/или непознаване на дейностите, свързани с изпълнение на предмета на договора, поради която причина да иска изменение или допълнение към същия.

Чл. 12. (1) Изпълнителят се задължава:

1. да изпълнява качествено дейностите и задълженията, подробно описани в Техническата спецификация при условията и сроковете на настоящия договор.

2. да информира Възложителя за всички възникнали проблеми в хода на изпълнението и за предприетите мерки за тяхното разрешаване;

3. да отстранява посочените от Възложителя недостатъци и пропуски в изпълнението за своя сметка;

4. да се придържа към всички приложими норми, закони и подзаконови нормативни актове, имащи пряко отношение към изпълнението на договора;

5. да не ползва възмездно правата върху предмета на договора без предварително съгласие от страна на Възложителя.

6. да вземе всички необходими мерки лицата от екипа му и подизпълнителите му да не използват по никакъв начин, включително за свои нужди или като разгласяват пред трети лица, каквато и да било информация за Възложителя, негови служители или контрагенти, станала им известна при или по повод изпълнението на този договор.

7. да действа лоялно и безпристрастно в съответствие с правилата на професионалната етика, както и с необходимата дискретност. Той е длъжен да се въздържа от публични изявления относно характера на проекта и дейността, която извършва, ако не е изрично упълномощен от Възложителя, както и от дейности, които влизат в противоречие със задълженията му по настоящия договор.

 8. Изпълнителят се задължава да предоставя в уговорените по график дни и в срока в извънрени ситуации **плавателен съд (риболовен кораб) за провеждане на мониторингови кампании** (макрозообентос, риби и морски бозайници), заедно с екипаж с необходимата квалификация, риболовно оборудване, спомагателна лодка, съгласно техническото предложение на изпълнителя.

**9. Изпълнителя няма право да предоставя плавателен съд различен от този в техническото му предложение.** Замяната е допустима само след представяне от страна на изпълнителя документи/доказателства, че плавателния съд не може да бъде експлоатиран. Новият плавателен съд следва да е със същите характеристики или по-високи и да бъде одобрен от Възложителя.

**10.** Изпълнителят се задължава да извършва за своя сметка всички необходими технически обслужвания на **плавателния съд (риболовен кораб).**

**11.** Изпълнителят осигурява екипаж с необходимата квалификация.

**12.** Изпълнителя за своя сметка следва да осигури подходящо място (кей), на територията на гр. Варна за прикачване на екипа и оборудването на Възложителя. Мястото следва да бъде одобрено предварително от Възложителя.

**13.** При експлоатация на риболовния кораб, в случай на причинена щета по вина на Изпълнителя или негови служители, разходите по възстановяване са за сметка на Изпълнителя.

**14.** При наличие на подизпълнители по договора:

- изпълнителят няма право да наема други подизпълнители, освен посочените в офертата му и заявили съгласието си за участие при изпълнение на поръчката, освен в случаите по чл. 45а, ал. 2, т.3 от ЗОП.

- изпълнителят носи пълна отговорност за качественото и в срок изпълнение на работите, за които е ангажирал подизпълнители.

- Изпълнителят сключва договор за подизпълнение с подизпълнителя/ите, посочени в офертата по реда на чл. 45а и чл. 45б от ЗОП в срок до 7 работни дни от датата на сключване на настоящия договор.

- До представяне на договора/ите за подизпълнение не се стартира изпълнението на настоящия договор.

**VII. ПРИЕМАНЕ НА ИЗВЪРШЕНИТЕ РАБОТИ**

Чл. 13. (1) Възложителя приема извършената работа в изпълнение на настоящия договор с подписване на Приемо-предавателни Протоколи.

(2) В случай, че се констатира неизпълнение, забавено, некачествено и/или лошо изпълнение на задължения на Изпълнителя се изготвя протокол, в който се посочва кое задължение не е изпълнено, каква е формата на неизпълнение, неговата стойност, предлага конкретен размер на неустойка и размер на сумата, която следва да се удържи от съответното плащане.

**VIII. ГАРАНЦИИ ЗА ИЗПЪЛНЕНИЕ**

Чл. 14. При подписване на договора Изпълнителят предоставя гаранция за изпълнение в размер на 3% (три процента) от цената на договора без включен ДДС, възлизаща на ............. (словом:….............……........) лева, под формата на банкова гаранция или по следната банкова сметка на Възложителя:

Банка: …………………….. IBAN: ………………......... BIC: ……………………........

Чл. 15. (1) Гаранцията за изпълнение се освобождава в пълен размер в срок до 30 дни след приемане на изпълнението на договора въз основа на одобрен окончателен протокол от комисията за приемане на изпълнението, в който се предлага възстановяване на гаранцията.

(2) Възложителят освобождава гаранцията за изпълнение, без да дължи лихви за периода, през който средствата са престояли при него.

(3) Гаранцията за изпълнение се усвоява от Възложителя в следните случаи:

1. изпълнението е неточно, некачествено и/или не отговаря на изискванията на Възложителя;

2. в случай на разваляне на договора по вина на Изпълнителя;

3. ако в процеса на изпълнението възникне спор между страните, който е внесен за решаване от съдебен орган – в този случай възложителят има право да усвои цялата или част от гаранцията за изпълнение за удовлетворяване на евентуално свое вземане, установено при произнасянето по спора.

(4) В случай, че банката, издала гаранцията за изпълнение на договора, е обявена в несъстоятелност, изпадне в неплатежоспособност/свръх задлъжнялост, отнеме й се лиценза, или откаже да заплати предявената от Възложителя сума в 3-дневен срок, Възложителят има право да поиска, а Изпълнителят се задължава да предостави в срок до 5 (пет) работни дни от направеното искане, съответната заместваща гаранция от друга банкова институция.

**IХ. ПОСЛЕДИЦИ ОТ НЕИЗПЪЛНЕНИЕТО НА ДОГОВОРА**

Чл. 16. (1) При частично неизпълнение, некачествено и/или лошо изпълнение на договора като цяло, Изпълнителят дължи на Възложителя неустойка в размер до 25% (двадесет и пет процента) от цената на договора.

(2) При пълно неизпълнение на договора Изпълнителят дължи на Възложителя неустойка в размер на 25% (двадесет и пет процента) от цената на договора, както и възстановяване на получените плащания.

(3) При частично неизпълнение на отделни задължения по договора от страна на Изпълнителя, Изпълнителят дължи на Възложителя неустойка в размер до 25% (двадесет и пет процента) от стойността на съответното междинно плащане.

(4)  Възложителят не заплаща стойността на неизвършените от Изпълнителя дейности или части от тях.

(5) При забава при изпълнението на отделни задължения по договора Изпълнителят дължи неустойка в размер на 0,5% (нула цяло и пет процента) на ден за всеки ден забава, но не повече от 25% (двадесет и пет процента) от стойността на съответното междинно плащане.

(6) При неспазване на определения срок за изпълнение на договора като цяло Изпълнителят дължи неустойка в размер на 0,5% на ден за всеки ден забава, но не повече от 25% (двадесет и пет процента) от цената на договора.

(7) При формиране на съответното плащане Възложителят удържа стойността на неизвършените от Изпълнителя дейности или части от тях и съответната неустойка за неизпълнение или закъснение.

(8) За неизпълнение дадено задължение, Възложителят не удържа едновременно неустойка по ал.1 и ал.2 и неустойка по ал.3.

Чл. 17. Изпълнителят не дължи неустойка за забава или за неточното, некачественото и/или непълното изпълнение на задълженията си, ако докаже, че това неизпълнение е пряко следствие от неизпълнение на задълженията на Възложителя и че Изпълнителят не е могъл по какъвто и да е начин, предвиден в договора или разрешен от закона, да изпълни своите задължения.

Чл. 18. Наложените глоби от държавните институции за установени нарушения, при изпълнението на настоящия договор са за сметка на виновната страна и се заплащат от нея.

**Х. НЕПРЕОДОЛИМА СИЛА**

Чл. 19. (1) Страните не отговарят една спрямо друга за неизпълнение или лошо, забавено, или некачествено изпълнение на свое задължение в резултат на настъпило събитие, което може да бъде определено като непреодолима сила по смисъла на чл. 306 от Търговския закон, в това число и за причинените от това неизпълнение вреди.

(2) Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непреодолимата сила.

(3) Страната, изпълнението на чието задължение е възпрепятствано от непреодолимата сила, е длъжна в 5 (пет)-дневен срок писмено да уведоми другата страна за настъпването, съответно – за преустановяване въздействието на непреодолимата сила.

 (4) Когато обстоятелства от извънреден характер, които се определят като  непреодолима сила, възпрепятстват по такъв начин изпълнението на задълженията по договора, че на практика водят до невъзможност на изпълнението на договора като цяло, страната, изпълнението на чиито задължения е възпрепятствано от непреодолимата сила, писмено с известие уведомява другата страна за спиране на изпълнението на договора до отпадането на непреодолимата сила.

 (5) След отпадане на обстоятелства от извънреден характер, които се определят като  непреодолимата сила, страната, която е дала известието, в 5 (пет)-дневен срок, писмено с известие уведомява другата страна за възобновяване на изпълнението на договора, а ако не направи това, втората страна отправя писмено известие и искане първата страна да даде в срок не по–дълъг от 5 (пет) дни известие за възобновяване на изпълнението. Ако след изтичането и на този срок не се възобнови изпълнението на договора, изправната страна има право да прекрати договора и да получи неустойка за неизпълнение.

 (6) Страната, изпълнението на чието задължение е възпрепятствано от непреодолимата сила, не може да се позовава на нея, ако не е изпълнила някое друго задължение, произтичащо от договора и пряко свързано с изпълнението на задължението, възпрепятствано от  непреодолимата сила.

**ХI. ПРЕКРАТЯВАНЕ НА ДОГОВОРА**

Чл. 20. (1) Настоящият договор може да бъде прекратен в следните случаи:

1.                  с изтичане срока на договора по чл.2;

2.                  с изчерпване на максимално допустимата стойност посочена в чл. 3, ал. 2;

3.                  с изпълнението на възложената работа;

4.                  Възложителят има право да прекрати договора едностранно без предизвестие, ако изпълнението не отговаря на Техническите спецификации и на Техническото предложение на Изпълнителя.

**ХII. СЪОБЩЕНИЯ**

Чл. 21. (1) Всички съобщения, уведомления и известия, свързани с изпълнението на настоящия договор са валидни, ако са направени по пощата или по факс и са подписани от  упълномощените лица. Валидни съобщения са и съобщения, направени по електронна поща и съдържащи информация от организационен характер, копия на заявления/становища от заинтересовани лица или друга оперативна информация без характер на указания към Изпълнителя относно изпълнението на договора.

(2) За дата на съобщението/известието се смята:

1. датата на предаването – при ръчно предаване на съобщението/известието;

2. датата на пощенското клеймо на обратната разписка – при изпращане по пощата;

3. датата на приемането – при изпращане по факс;

4. датата на електронното съобщение (e-mail) – при изпращане по електронна поща;

Чл. 22. (1) Адреси за кореспонденция и данни на страните са:

За Възложителя:

Адрес: …….……., тел. ………………, факс: …………………….

За Изпълнителя:

Адрес:……………………,     тел. ………………, факс: ………………., е-mail: …………

(2) При промяна на горните данни съответната страна е длъжна да уведоми другата в 10 (десет)-дневен срок.

**ХIII. ОБЩИ РАЗПОРЕДБИ**

Чл. 23. Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при не постигане на съгласие въпросът ще се отнася за решаване пред компетентния съд на територията на Република България.

Чл. 24. За неуредените в договора въпроси се прилагат разпоредбите на действащото българско законодателство.

Чл. 25. Ако друго не е уточнено, дните в този договор се считат за календарни.

Чл. 26. Когато в хода на изпълнение на работата по договора възникнат обстоятелства, изискващи съставяне на двустранен констативен протокол, заинтересованата страна отправя до другата мотивирана покана, с обозначено място, дата и час на срещата. Уведомената страна е длъжна да отговори в тридневен срок след това.

Чл. 27. Когато в този договор е предвидено, че определено действие или отговорност е за сметка на Изпълнителя, то разходите за това действие или отговорност не могат да се искат от Възложителя като допълнение към Цената за изпълнение на договора.

Чл. 28. (1) Всяка от страните по договора е длъжна незабавно да уведоми другата страна при промяна на банковата си сметка.

(2) При липса на незабавно уведомяване, плащането по сметката се счита за валидно извършено.

Чл. 29. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

  Настоящият договор се състави и подписа в три еднообразни екземпляра – два за Възложителя и един за Изпълнителя и съдържа следните документи (приложения), като неразделна част от него, които имат следната приоритетна подредба при тълкуване и прилагане, следваща тази на самия договор:

            1. Техническа спецификация на обществената поръчка;

            2. Ценова Оферта на Изпълнителя;

            3. Техническа Оферта на Изпълнителя;

**ЗА ВЪЗЛОЖИТЕЛЯ:           ЗА ИЗПЪЛНИТЕЛЯ:**